טימותי לואוו-קברו

טימותי לואוו-קברו (בצרפתית: Timothé Luwawu-Cabarrot; נולד ב-9 במאי 1995) הוא כדורסלן צרפתי המשחק בעמדות הקלע והסמול פורוורד.

קריירה מקצועית

באירופה
לואוו-קברו נולד בקאן שבצרפת. בשנת 2012 החל לשחק במועדון שארקס דאנטיב, באליפות קבוצות העתודה של צרפת (Espoirs) בעונת 2013/2014 רשם ממוצע של 17.6 נקודות, 6.5 ריבאונדים ו-2.8 אסיסטים למשחק. בעונה זו שותף דקות מעטות בקבוצה הבוגרת של המועדון ששיחקה בליגת העל הצרפתית. בעונת 2014/2015 שותף באופן פעיל יותר בקבוצה ששיחקה בליגה הצרפתית השנייה, הוא רשם במהלך העונה ממוצע של 6.9 נקודות ו-2.5 ריבאונדים למשחק. בפלייאוף סייע לקבוצה להעפיל חזרה לליגה הראשונה כשקלע בשמונה משחקים 8 נקודות בממוצע בכ-24 דקות למשחק.

בעונת 2015/2016 עבר לשחק במגה לקס הסרבית המתמודדת במסגרת הליגה האדריאטית והפך בה לשחקן המוביל.

קריירה ב-NBA
ב-2016 נבחר במקום ה-24 בדראפט ה-NBA על ידי פילדלפיה 76'. בשתי עונותיו בקבוצה קלע 6.1 נקודות בממוצע למשחק.

לקראת עונת  נשלח לאוקלהומה סיטי ת'אנדר כחלק מטרייד משולש עם אטלנטה הוקס.

בפברואר 2019, לאחר 21 משחקים בלבד עם הת'אנדר, הועבר בטרייד לשיקגו בולס בתמורה לבחירת דראפט עתידית.

בספטמבר 2019 חתם על חוזה כפול עם ברוקלין נטס וקבוצת הבת שלה לונג איילנד נטס, ובפברואר 2020 חתם על חוזה NBA סטנדרטי בברוקלין.

בספטמבר 2021 חתם על חוזה באטלנטה הוקס. בספטמבר 2022 חתם בפיניקס סאנס אך שוחרר לאחר שלושה משחקי אימון. בנובמבר אותה שנה  הצטרף לאולימפיה מילאנו.

נבחרת צרפת
לואוו-קברו היה חבר בסגל נבחרות צרפת הצעירות. ב-2014 השתתף עם הנבחרת באליפות אירופה עד גיל 20 שהתקיימה ביוון וסיים עמה במקום השמיני. ב-2015 סיים עם הנבחרת עד גיל 20 במקום הרביעי באליפות אירופה שהתקיימה באיטליה. הוא רשם באליפות ממוצע של 11.6 נקודות ו-4.9 ריבאונדים למשחק.

סטטיסטיקות קריירה ב-NBA

בעונה הסדירה של ה-NBA

בפלייאוף ה-NBA

קישורים חיצוניים

 פרופיל, באתר הליגה האדריאטית
 פרופיל, באתר הליגה הצרפתית

הערות שוליים

כדורסלנים צרפתים
כדורסלני מגה לקס
כדורסלני פילדלפיה 76'
כדורסלני אוקלהומה סיטי ת'אנדר
כדורסלני שיקגו בולס
כדורסלני דלאוור 87'
כדורסלני ברוקלין נטס
כדורסלני לונג איילנד נטס
כדורסלני אטלנטה הוקס
כדורסלני אולימפיה מילאנו
בחירות דראפט של פילדלפיה 76'
כדורסלני נבחרת צרפת
זוכי מדליית כסף אולימפית מצרפת
צרפתים שנולדו ב-1995
כדורסלנים צרפתים באולימפיאדת טוקיו (2020)